Sêrat saha ingkang tabe, kaurmatan, akathah-kathah saking kawula Raden Tumênggung Mêrtadirêja, Bupati ingkang tatêngga, ing kitha Purwakêrta, KarisidhenanKaresidhenan. Toyamas mugi kaunjuk ing panjênêngan-dalêm, ingkang sudara kangjêng tuwan Tako Rordha, ingkang sampun sinung nugraha ing Gusti Allah, samudayaning kapênêdan ing dalêm dunya, saha pujangga agêng guruning basa Jawi, ingkang pinanggih ing nêgari Dhelêp, tanah Nedêrlan, mugi-mugi pinanjangêna ing yuswa, saha akasarasan ing salaminipun.